इमानदार भएर भन्नुपर्दा मुलुक गत १२ वर्षदेखि माओवादीकै मुद्दामा अघि बढ्दै आएको थियो । कांग्रेस र एमाले सहयोगी भूमिकामा थिए । कुर्सीबाहेक तिनको अन्य कुनै एजेन्डा थिएन र छैन पनि । गणतन्त्र, समानुपातिक निर्वाचन, धर्मनिरपेक्षता, सङ्घीयताजस्ता उसका प्रायः सबै मुद्दा पूरा भइसकेका हुनाले उसको औचित्य बिस्तारै सकिँदै गएको थियो । पूरा हुन नसकेको एउटा मुद्दा प्रत्यक्ष निर्वाचित कार्यकारीको थियो । अहिलेको समीकरणले त्यसलाई पूरा गर्नसक्ने सम्भावना बलियो बनेको छ । स्थानीय निर्वाचनअघिसम्म एमालेको विश्लेषणमा माओवादीको जनाधार सकिइसकेको थियो । कांग्रेस अत्यन्त अलोकप्रिय देखिएको र माओवादी सकिएको अनुमानले गर्दा देश एमालेमय बनेकोजस्तो हल्ला गरिए पनि खसेको मतसङ्ख्याका आधारमा कांग्रेस पहिलो पार्टी
